שלמה סדן

שלמה סדן (נולד ב-6 במרץ 1951) הוא שחקן, מדבב, נהג מונית וסופר ישראלי.

==ביוגרפיה==
סדן נולד וגדל בקיבוץ בית זרע ושיחק כדורעף בהפועל בית זרע. ב-1979 סיים לימודי משחק בבית הספר למשחק של סמינר הקיבוצים. מאז 2001 משמש כקריין ומקליט ספרים בספרייה המרכזית לעיוורים כבדי ראייה ומוגבלים. ב-2007 היה עורך העיתון המקומי בעיר מגוריו שהם.
מ-2009 בחר לעבוד כנהג מונית, הנמצאת ברשותו. בחירה זו מאפשרת לו לברור את התפקידים המוצעים לו כשחקן.

ב-2016 יצא ספר הביכורים של סדן, "ספרי לי עוד על מאריק", בהוצאת Epublish (איפאבליש).

===תיאטרון===
עם סיום לימודיו החל לשחק בתיאטרון באר שבע.

ב-2001 שיחק במחזמר "היידי בת ההרים" שכתב וביים מאיר מיימון (ע"פ ספרה של יוהנה ספירי). ב-2002 שיחק במחזמר "סאלח שבתי" שכתב אפרים קישון וביים זאב רווח בהפקת הדרן וצח כרמלי. ב-2009 שיחק במחזמר "הרשל'ה 2" שכתב וביים מנחם גולן בהפקת אלי מנדל, ובמחזמר "טופלה טוטוריטו" שכתב וביים מנחם גולן (ע"פ הסיפור "האולר" מאת שלום עליכם).

ב-2015 גילם עורך דין במחזמר "הזמיר" מאת נועם חורב ושי ג'ברי שביים קלוד דדיה במסגרת חג המחזמר בת-ים.

===טלוויזיה וקולנוע===
ב-1989 שיחק בסרט "הניצחון של ברק" שכתבה יפה כלב (בעקבות הספר "אור ואלכסנדרה" מאת יצחק נוי) וביים חיים כלב. ב-1992 גילם עסקן במעברה בסרט "טיפת מזל" שכתבו חנן פלד וזאב רווח שגם ביים.

בין השנים 1995–2000 גילם את מייק לינוביץ' בסדרה "רמת אביב גימל".

ב-1998 שיחק בסדרת הטלוויזיה "החוף הדרומי" ששודרה בערוץ 2. ב-1999 גילם את אונסיס בסדרת הטלוויזיה "מנדל וגורנשטיין חקירות בע"מ" שכתבו גיא מרוז ויוני להב וביים מיקי בהגן ששודרה בערוץ 1. ב-2006 גילם מנחה תוכנית בסרט "הדברים שמאחורי השמש" שכתב וביים יובל שפרמן. ב-2006 גילם במאי בסדרה "החיים זה לא הכל" שכתב דניאל לפין וביים עדי בנימינוב. ב-2010 גילם גינקולוג בסדרה "טקסי דרייבר" שכתב יובל סגל וביים איתן ענר. ב-2011 שיחק בסרט "לא רואים עליך" שכתבו טל עומר ומיכל אביעד שגם ביימה. ב-2011 גילם את נחושתן, תפקיד אורח בסדרה "פולישוק" שכתב וביים שמואל הספרי וגילם את מיכאל בסדרה "אורים ותומים" שכתב שוקי בן נעים וביים אריאל בנבג'י. ב-2012 גילם את פרופסור ניומן בסרט "הסיפור של יוסי" שכתב איתי סגל וביים איתן פוקס, גילם את עמי בסדרה "בנות הזהב" שכתבו לי גילת ואריק שגב וביימה שירילי דשא.

סדן נחשב ככוכב בולט בסרטי קולנוע חרדי, ושיחק במספר סרטים של הבמאי יהודה גרובייס: "הנקמה היהודית 2: חטיפת אייכמן" <small>(2004, 2 חלקים)</small>, "כוחם של תהילים" <small>(2005)</small>, "הנקמה היהודית 3: משימה בנפאל" <small>(2005)</small>, "אבודים בדרך" <small>(2005)</small>, "אחים לנצח" <small>(2005, 2 חלקים)</small>, "האוצר מסיני" <small>(2006)</small>, "העיתון" <small>(2006, 5 חלקים)</small>, "הזכייה הגדולה" <small>(2011)</small>, "נקמה יהודית 6: עזה במוקד" <small>(2024)</small> ועוד.

===דיבוב===
* 1993: "אני רוצה לדעת"
* 2001: "דיג'ימון"
* 2000: "פוקימון" ו"שינזו"
* 2003: "ליגת הצדק" ו"הרפתקאות החדשות של פינוקיו"
* 2006: "ליגת הצדק ללא גבולות"

==חיים אישיים==
סדן היה נשוי לדורית, סמנכ"לית השיווק של חברת שיכון ובינוי, ממנה התגרש ב-2012, ולהם שתי בנות.

אחיו, מוטל'ה (מרדכי) סדן, נפל במלחמת יום הכיפורים.

מתגורר בשוהם, ועוסק כיום כנהג מונית במוניות הדר בנמל התעופה בן-גוריון.

==קישורים חיצוניים==

* 
* איריס קול, [http://103fm.maariv.co.il/programs/Media.aspx?ZrqvnVq=GIMGKF&c41t4nzVQ=M חישב מסלול מחדש - השחקן שלמה סדן: "גם כשהייתי שחקן רציתי להיות נהג מונית"], ראיון ברדיו ללא הפסקה, 1 במאי 2016
* 

==הערות שוליים==

קטגוריה:שחקני כדורעף ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מדבבים ישראלים
קטגוריה:שוהם: אישים
קטגוריה:בית זרע: אישים
קטגוריה:בוגרי בית הספר למשחק של סמינר הקיבוצים
קטגוריה:נהגי מונית
קטגוריה:שחקני קולנוע חרדי
קטגוריה:ישראלים שנולדו ב-1951